Chukai

Chukai atau Cukai merupakan bandar dan pusat pentadbiran daerah Kemaman, Terengganu, Malaysia. Terletak pada latitud 4° 15' Utara dan longitud 103° 25' Timur, ia adalah sebuah bandar yang bersempadan dengan negeri Pahang dan mempunyai bilangan penduduk melebihi 100 000 ribu orang. Keluasan daerah Kemaman ialah 8,000 batu persegi (254,000 hektar), ketiga selepas Hulu Terengganu dan Dungun. Kemaman mengadap Laut China Selatan.  Daerah Kemaman terbahagi kepada 11 mukim dengan pusat pentadbiran dan ekonominya tertumpu di bandar Chukai.

Asal-usul nama
Nama Chukai ataupun Cukai dipercayai berasal dari amalan mengenakan cukai dan eksais di sini semasa zaman penjajahan British.  Pada ketika itu, bandar ini merupakan sebuah pelabuhan sungai yang terlibat dalam perdagangan import-eksport.

Sejarawan Mesir bernama Ptolemy yang membuat peta dunia termasuk Semenanjung Tanah Melayu menyebut Kemaman sebagai Kole. Kuala Terengganu pula sebagai Primula.  Sekitar tahun 1700, Che Wan Teh keturunan bangsawan Kuala Pahang telah berhijrah ke sini berikutan sengketa di Pahang.

Beliau peneroka pertama Kampung Bukit Mengkuang . Sebelum itu orang Sakai (orang asli) telah lama mendiami kawasan ini. Setelah kedatangan orang Melayu, orang Sakai berhijrah jauh di pedalaman Kemaman. Kemudian Che Wan Teh pindah ke Tanjung Geliga di muara Sungai Kemaman bagi mencari kawasan lebih selamat. Seterusnya pindah ke Chukai yang lebih stabil dan selamat daripada ancaman lanun. Versi lain pula menyatakan Kemaman diteroka oleh Lebai Saris @ Saras seorang bangawan Patani, Siam.

Kemaman juga mempunyai beberapa tinggalan sejarah seperti satu kawasan peranginan (Telaga Simpul) yang pernah disinggahi oleh Munshi Abdullah pada satu masa dahulu.

Perkembangan semasa

Kini, terdapat pelbagai kemudahan awam yang disediakan oleh pihak Majlis Perbandaran Kemaman (MPK) hasil dari kutipan pelbagai cukai dan duti termasuklah cukai dan duti dari industri petroleum dan gas. Ini kerana bandar Kerteh yang terkenal sebagai pusat industri petroleum dan gas adalah di bawah pentadbiran Majlis Perbandaran Kemaman.

Pendidikan 
 Sekolah Menengah Agama Alfalah
Sekolah Menengah Kebangsaan Chukai
 Sekolah Menengah Kebangsaan Mak Lagam
Sekolah Menengah Kebangsaan Sultan Ismail 1
Sekolah Menengah Kebangsaan Sultan Ismail II
Sekolah Kebangsaan Bukit Mentok II
Sekolah Kebangsaan Chukai
Sekolah Kebangsaan Seri Iman
Sekolah Kebangsaan Kerteh
Sekolah Kebangsaan Seri Kemaman
Sekolah Jenis Kebangsaan (Cina) Chukai
Sekolah Menengah Teknik Kemaman
Sekolah Menengah Kebangsaan Kijal
Sekolah Kebangsaan Kijal
Sekolah Kebangsaan Payoh
Sekolah Kebangsaan Seri Jaya
Sekolah Jenis Kebangsaan (Cina) Kuala Kemaman

Pelancongan 

 Telaga Simpul @ Pantai Marina
 Pantai Kemasik
 Pantai Chendor
 Pantai Cherating
 Pantai Teluk Kalung
 Pantai Penunjuk Kijal
 Pantai Kerteh
 Pantai Teluk Mok Nik

Rujukan

Pautan luar
Peta-peta tentang Cukai
 Facebook BANDAR CHUKAI KEMAMAN

Bandar di Terengganu
Mukim di Kemaman
Mukim di Terengganu